**«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде өткізілген**

2023-2024 оқу жылына бекітілген «Тоғыз айға 9 іс-шара» тұжырымдамасы

бойынша ақпан айына **«Оқуға құштар мектеп»** мерекелік іс-шарасының

**Хаттамасы №**

**Күн тәртібінде:**

1.2023-2024 оқу жылының «Тоғыз айға 9 іс-шара» тұжырымдамасын насихаттау.

2. Ақпан айына **«**Оқуға құштар мектеп**»** тақырыбында мектепішілік 7-11 сыныптар арасында өткізу.

**Тыңдалды:**

1.2023-2024 оқу жылының «Тоғыз айға 9 іс-шара» тұжырымдамасын насихаттау жұмыстары бойынша білім берудің адам өміріндегі маңызы мен рөлін айқындайтын іс-шаралар болып табылатыны анық.

Жалпы тұжырымдаманың мақсат, міндеттерімен таныстырып кетті. Тұжырымдама өскелең ұрпақты тәрбиелеудің ұлттық құндылықтарын қалыптастыру шеңберінде ай сайынғы іс -шараларды өткізуге бірыңғай көзқарасты қамтамасыз етуге бағытталған. Іс-шараның тақырыптары, ережелері, мазмұны бірыңғай тәсілдеме арқылы жүзеге асырылады. Тұжырымдама Қазақстан Республикасы Білім және ғылым министрінің 2016 жылғы 12 қаңтардағы №18 бұйрығымен бекітілген Орта білім беру ұйымдарында сынып жетекшілігі туралы ережесі, сондай-ақ білім беруді ұйымдарында тәрбие жұмыстарын ұйымдастыруды жоспарлау бойынша ғылыми ұсыныстар негізінде әзірленді.

Тұжырымдамалардың мақсаты мен міндеттері:

**Мақсаты:** «Тоғыз айға 9 іс-шара» аясында білім беру ұйымдарында іс-шаралар өткізудің мазмұнын мен бірыңғай тәсілдемесін әзірлеу болса.

**Міндеттер:** 1) іс-шараларды ұйымдастыру мен өткізудің бірыңғай форматын әзірлеу;

2) іс-шараларды өткізудің бірыңғай форматы арқылы білім беру ұйымдары арасында ынтымақтастық орнату;

«Тоғыз айға 9 іс-шара» жоспары осы мазмұнда жасалды.

• қыркүйек Сергіту сәті

• қазан Әнұран айту

• қараша Асық ату

• желтоқсан Шығарма жазу: болашаққа хат

• қаңтар Қазақ есебі

• ақпан Оқуға құштар мектеп

• наурыз Домбырашылар

• сәуір Шахмат ойнау

• мамыр Жасылмекен

2. «Оқуға құштар мектеп» челленджіне жауапты мектеп-интернат кітапханашысы Г. Есимова. Қосымша қазақ тілі мен әдебиеті пәні мұғалімдері М. Султанова мен Қ. Зулпиеваларға жетекшілік жасау берілді. 7-11 сынып оқушылары мен ұстаздар арасында оқуға құштар сайысын өткізу жоспары құрылып тапсырмалар берілді.

ДБЖЖО М. Султанова сөз алды. Қазіргі уақытта білім беру және мәдени саясаттың жалпы ұлттық міндеті – білім алушыларды көркем әдебиетті оқуға тарту, оқу мәдениетін дамыту және кітап оқудың құндылық ретіндегі беделін арттыру. Көркем әдебиетті оқу – еркін сөйлейтін, ойын дұрыс жеткізетін, сауатты жазуға қабілетті ақыл -ойы дамыған, рухани-адамгершілік тұрғыдан жетілген тұлғаны әлеуметтендірудің және дамытудың маңызды құралы екеніне тоқталып кетті.

Пән мұғалімі Қ. Зулпиева апайға сөз кезегі берілді. Кітап оқу өз кезегінде білім алушылардың кітап оқу белсенділігін арттыруға және оқу мәдениетін дамытуға ықпал етеді деді. Көркем әдеби -шығармаларды оқу негізінде білім алушылардың рухани дүниесін байытады, ой-өрісі мен дүниетанымы кеңейеді. «Оқуға құштар мектеп» челленджі отандық және әлемдік озық шығармаларды насихаттауға, білім алушылардың кітап оқуға қызығушылығын, оқу сауаттылығын арттыруға, оқыған кітабын жалпылау және талдау қабілеттерін дамыту негізінде шығармашалық қиялын қалыптастыруға, кітап оқуға құштарлығын арттыруға ықпалын тигізетінін айтты. Сонымен қатар челлендж білім алушылардың сөйлеу мәдениетін қалыптастыруға да негіз болады.

Қорыта келгенде оқуға құштар мектеп челленджі – кітап оқу мәдениетін дәріптеу болып келеді. Білім алушылар өздері таңдаған кітабынан үзінді оқиды және басқа қатысушылармен ой бөліседі. Оқушыларымызға «Сүйікті кітабым» көрмесін ұйымдастыру ұсынылды. Мәліметтер керекті орындарға берілді.

**ДТЖЖО: Н. Нурмаганбетов**

**Ұйымдастырушы педагог, хатшы:**

**** ****

** **

**** ****

****